|  |
| --- |
| **Kőszegi Közös Önkormányzati Hivatal****Igazgatási Osztály****9730 Kőszeg, Jurisics tér 8.** |

|  |  |  |  |
| --- | --- | --- | --- |
| **Ügyiratszám:** **Ügyintéző:** **Telefon:**   | **K/224-29/2023.**  | **Tárgy:** | Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága Jegyzőkönyve |

**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**J E G Y Z Ő K Ö N Y V**

Készült **2023 december 07-én 9:30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Csiki István, Velkyné Ball Andrea, Gelencsér Attila, Dr. Koczor Gábor Lajos, Molnár Zoltán.
* Dr. Nagy Edina aljegyző,
* Dr. Dömötör Ramóna mb. igazgatási osztályvezető,
* Raposa Helga intézményvezető,
* Révész József intézményvezető,
* Gyarmati Kálmán szakmai felelős,
* Hóbor Péter megbízott elnökhelyettes,
* Soós Attila elnök,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Keszei Balázs igazoltan van távol. **Fekete-Pataki Edit** bizottsági elnök megállapítja, hogy a bizottság **6 fővel határozatképes.**

**Fekete-Pataki Edit** szavazásra bocsátja a napirendet, amit a bizottság egyhangúlag, **6 igen** szavazattal elfogad.

**N A P I R E N D:**

1. Beszámoló a kiemelt sportegyesület munkájáról
2. Kőszegi Sportegyesület beszámolója

Előterjesztő: Pusztai Tamás elnök

1. Kőszegi Lóránt Gyula FC beszámolója

Előterjesztő: Neudl Gábor elnök

1. Kőszegfalvi SE beszámolója

Előterjesztő: Gyarmati Kálmán szakmai felelős

1. Fitt-Boksz Ökölvívó Egyesület beszámolója

Előterjesztő: Varsányi Áron elnök

1. Kőszegi Triatlon és Úszó Klub beszámolója

Előterjesztő: Medvegy Zoltán elnök

1. Vasi Jégkorongért Alapítvány beszámolója

Előterjesztő: Soós Attila elnök

1. A 2. számú házi gyermekorvosi körzet helyettesítésére vonatkozó megállapodás meghosszabbítása

Előadó a polgármester nevében: dr. Dömötör Ramóna mb. igazgatási osztályvezető

1. Új Helyi Esélyegyenlőségi Program elfogadása

Előadó a polgármester nevében: dr. Dömötör Ramóna mb. igazgatási osztályvezető

1. A 2024. évi rendezvénynaptár

Előterjesztő: Pócza Zoltán igazgató

1. **napirendi pont**

**Beszámoló a kiemelt sportegyesület munkájáról**

1. **Kőszegi Sportegyesület beszámolója**

**Előterjesztő: Pusztai Tamás elnök**

**Fekete-Pataki Edit** bizottsági elnök elmondja, hogy Puszati Tamás jelezte, hogy nem tud részt venni az ülésen.

**Dr. Nagy Edina** elmondja, hogy várhatóan a testületi ülésre el fog tudni jönni.

Mivel kérdés, hozzászólás, észrevétel és véleménynyilvánítás nem érkezik, **Fekete-Pataki Edit** szavazásra bocsátja az előterjesztés a) pontjában szereplő **határozati javaslatot** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**103/2023. (XII.07.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Sportegyesület 2023. évi tevékenységéről szóló beszámolót fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Beszámoló a kiemelt sportegyesület munkájáról**

1. **Lóránt Gyula FC beszámolója**

**Előterjesztő: Neudl Gábor elnök**

**Molnár Zoltán** elmondja, hogy sajnálatosan Neudl Gábor elnök nem tud részt venni az ülésen. Kiegészítésként kiemeli, hogy sajnos nem csak a Futsal sportágra, de a labdarúgásra is elmondható, hogy hatalmas hiány, hogy a város nem rendelkezik városi sportcsarnokkal. Megint elérkezett a kinti hideg időszak, így a különböző sportágak a kültéri foglalkozásokat, edzéseket már nem tudják a szabadban megtartani. Az egyesület részére az iskolák (Balog, Bersek) nem biztosítanak termet. Az Árpád-házi Iskola tud nagyon korlátozott időben (heti 1-1 alkalommal) biztosítani termet az edzések megtartására a különböző korosztályoknak. Sajnos a Futsal felnőtt csapat az idei bajnokságtól visszalépett, mivel a fenntartó Sárvári Tankerület nem biztosít termet, még az eddigi magas bérleti díj ellenében sem. Sürgős megoldást kell találni, hogy az Önkormányzat tulajdonában lévő tornatermeket használni lehessen. Már tavaly is jelezte ezt az égető problémát, kezdeményezések ugyan történtek, de a helyzet változatlan maradt.

**Hóbor Péter** hozzáfűzi, hogy nem járt jól annak idején az uszodával sem az Önkormányzat. Tudja, hogy mennyiért adja ki az Árpád-házi Iskola a tornatermet, jelképes összegért, melyből nem lehet kifizetni a fenntartás összegét.

**Molnár Zoltán** elmondja, hogy a központi kormányzati intézkedések értelmében az intézményeknek 25%-kal kell az energiafelhasználást csökkenteni. Felajánlották, hogy kifizetik a bérleti díjat, de az igazgató úr sajnos hajthatatlan. Ezt követően még hozzáfűzi, hogy műfüves pálya is nagyon jó lenne Kőszegen, több pályázattal próbálkoztak már, ez idáig sikertelenül.

**Dr. Nagy Edina** elmondja, hogy a Polgármester úr a legmagasabb szinteken megtesz mindent, hogy ez a probléma megoldódjon.

Mivel több kérdés, hozzászólás, észrevétel és véleménynyilvánítás nem érkezik, **Fekete-Pataki Edit** szavazásra bocsátja az előterjesztés b) pontjában szereplő **határozati javaslatot** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**104/2023. (XII.07.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Lóránt Gyula FC2021-2023. évi tevékenységéről szóló beszámolót fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Beszámoló a kiemelt sportegyesület munkájáról**

1. **Kőszegfalvi SE beszámolója**

**Előterjesztő: Gyarmati Kálmán szakmai felelős**

**Gyarmati Kálmán** röviden ismerteti a beszámolót, a Kőszegfalvi SE tevékenységét, múltját jelenét és jövőbeni terveit. Kiemeli, hogy nagy fájdalma, hogy minden évben el kell halasztani a nagyon jól működő Szilveszter Kupát.

Mivel több kérdés, hozzászólás, észrevétel és véleménynyilvánítás nem érkezik, **Fekete-Pataki Edit** szavazásra bocsátja az előterjesztés c) pontjában szereplő **határozati javaslatot** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**105/2023. (XII.07.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegifalvi Sportegyesület tevékenységéről szóló beszámolót fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Beszámoló a kiemelt sportegyesület munkájáról**

1. **Fitt-Boksz Ökölvívó Egyesület beszámolója**

**Előterjesztő: Varsányi Áron elnök**

**Fekete-Pataki Edit** bizottsági elnök elmondja, hogy Varsányi Áron elnök nem jelent meg az ülésen. A beszámolót minden bizottsági tag elolvashatta.

Mivel több kérdés, hozzászólás, észrevétel és véleménynyilvánítás nem érkezik, **Fekete-Pataki Edit** szavazásra bocsátja az előterjesztés d) pontjában szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**106/2023. (XII.07.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Titt-Boksz Ökölvívó Egyesület 2023. évi tevékenységéről szóló beszámolót fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Beszámoló a kiemelt sportegyesület munkájáról**

1. **Kőszegi Triatlon és Úszó Klub beszámolója**

**Előterjesztő: Medvegy Zoltán elnök**

**Medvegy Zoltán elnök megbízásából Hóbor Péter** ismerteti a beszámolót. Elmondja, hogy az uszoda hiánya nekik is problémát okoz. Sajnos a kőszegi uszoda bezárását követően csökkent a létszám az előző évekhez képest. Egész évben a legnagyobb kihívást az úszóedzések megtartása jelentette, nem kis terhet rakva a családokra, ugyanis reggel 6-ra viszik a szülők a gyerekeket, majd éppen, hogy 8-ra beérnek az iskolába. Ennek az az oka, hogy délutánra nem kapnak időpontot. Az a 15-20 szorgalmas gyerek, akik heti 3 alkalommal 5-6 éve jár edzésre, az ő szüleik hajlandóak áldozatosan hozni-vinni a gyerekeket.

**Gelencsér Attila** érdeklődik az utánpótlással kapcsolatban, hogy a gyermekek esetében hány év kell ahhoz, hogy országos szintű sportoló legyenek?

**Hóbor Péter** elmondja, hogy lehet gyorsan is eredményeket elérni.Sajnos a magyar sporttágra jellemző, hogy rövid időn belül szeretnék a gyerekeket a legjobb szintre emelni, azonban nekik nem ez a céljuk. Nem kapkodják el és nem is rövid távon gondolkodnak. Úgy gondolja, hogy nem gyerekként kell országos eredményeket elérni, hanem felnőttként. Szeresse meg a sporttevékenységet a gyermek, ezáltal egy egészségesebb életformát képviselnek. A legfontosabbnak a szorgalom és türelem kialakítását tartják.

Mivel több kérdés, hozzászólás, észrevétel és véleménynyilvánítás nem érkezik, **Fekete-Pataki Edit** szavazásra bocsátja az előterjesztés e) pontjában szereplő **határozati javaslatot** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**107/2023. (XII.07.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Triatlon és Úszó Klub 2021-2023. évi tevékenységéről szóló beszámolót fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Beszámoló a kiemelt sportegyesület munkájáról**

1. **Vasi Jégkorongért Alapítvány beszámolója**

**Előterjesztő: Soós Attila elnök**

**Soós Attila** röviden ismerteti a beszámolót.Elmondja, hogy mindenhol jelentkeznek az elhangzott problémák. Nekik sem az a cél, hogy élsportolók kerüljenek ki, hanem hogy lehetőséget biztosítsanak a sportolás terén a gyerekek számára. Emellett céljuk, hogy a környék jelentős utánpótlás-nevelő bázisává váljanak, egy fenntartható dolgot próbálnak hosszú távon csinálni.

Az elmúlt években két jelentős dolog befolyásolta ezen munkáikat és sajnos egyik sem pozitívan. A COVID hatással volt/van a munkájukra és 2021 év végén megnyitott a Szombathelyi Jégpálya is. A COVID negatív hatással volt a toborzásokra is, mivel a Jégpálya megnyitása a kinevelt játékosok egy részének az „elvándorlását” jelentette. A tavalyi évben még egy „esemény” is nem várt fejleményeket okozott, a csapatuk egyik edzője külföldre ment. Így ezt a szezont egy edzővel kezdték meg. Dolgoznak a hiányzó edző pótlásán, de eddig sajnos sikertelenül.

A fenti hatások ellenére tavaly sikeres programokat folytattak a környék óvodaival és iskoláival. A Béri Balog Általános iskolában folytatnak a tanóra keretein belül heti egy alkalommal az első négy évfolyamban korcsolya oktatást. Úgyszintén ebben az iskolában elindítottak egy délutáni kezdő hoki tanfolyamot is. Sajnálatosan az Árpádházi Óvoda és Iskola elzárkózik az együttműködéstől.

Örömteli hír, hogy a Magyar Jégkorong Szövetség TAO pályázatában beadták a Jégpálya átépítésének tervét. A Szövetség az elmúlt időszakban elvégzett munka elismeréseként támogatásáról biztosította őket. A szükséges papírmunkák sajnos nem készültek el időben, ezért egy évet csúszik ez a projekt. A pálya átépítésével szeretnék még hosszabb nyitva tartassál üzemeltetni a létesítményt. Ezt követően röviden ismerteti a Jégpálya átépítésének tervét és várható idejét, valamint a felmerülő nehézségeket, a Szövetség által elkövetett hibákat és a szülők által generált problémákat. Nem a pálya nagyságán múlik a gyermek tehetsége. Egy elindult folyamatot nagyon nehezen tudnak kontrollálni. Más gondolkodást képvisel, ha a szülő szeretné elvinni a gyermekét, nem tartja vissza.

**Csiki István** megköszöni a jelen lévőknek, hogy megtartották a beszámolókat. Úgy gondolja, amennyiben egy egyesület elnöke nem tud megjelenni és részt venni az ülésen, akkor illene egy helyettest vagy személyt küldeni, akinek a felmerülő kérdéseket fel lehetne tenni. Az anyagokat megkapták, melyeket elolvastak a tagok, de más, amikor személyesen is feltehetik a felmerülő kérdéseket. Megköszöni a figyelmet.

Mivel több kérdés, hozzászólás, észrevétel és véleménynyilvánítás nem érkezik, **Fekete-Pataki Edit** szavazásra bocsátja az előterjesztés f) pontjában szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**108/2023. (XII.07.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Vasi Jégkorongért Alapítvány 2023. évi tevékenységéről szóló beszámolót fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A 2. számú házi gyermekorvosi körzet helyettesítésére vonatkozó megállapodás meghosszabbítása**

**Előadó a polgármester nevében: dr. Dömötör Ramóna mb. igazgatási osztályvezető**

**Dr. Dömötör Ramóna** röviden ismerteti az előterjesztést.Elmondja, hogy a gyermekorvosi alapellátással összefüggő feladatokat a 2. számú gyermekorvosi körzetben 2023. november 1-től 2023. december 31-ig Dr. Masát Péter gyermekorvos látja el. Az előzetes megbeszélés alapján a továbbiakban is vállalja a helyettesítést 2024. június 30. napjáig. A rendelési időben nem lesz változás. A feladat ellátásához szükséges 2024. január 1-től egy új szerződés megkötése Dr. Masát Péterrel. Megköszöni a figyelmet.

**Dr. Koczor Gábor Lajos** érdeklődik az asszisztenciával kapcsolatban, hogy megoldott-e?

**Dr. Dömötör Ramóna** elmondja, hogy az egyikük egy kismama, aki december 31. napjáig van. Ő nagy kiesést fog jelenteni, mivel bármilyen feladatban megállja a helyét. A másik asszisztens jelenleg bizonytalan. Hivatalosan nem mondott fel, de érdeklődött már a feltételek iránt. A mai nap folyamán két gyermekorvosi asszisztenst hallgatnak meg, bíznak a kedvező alakulásokban.

**Csiki István** nagyon örül Dr. Masát Péternek, hogy továbbra is vállalta a helyettesítést. Érdeklődik, hogy amennyiben érkezne tartós gyermekorvosok a körzetbe, úgy felmondható-e a szerződés?

**Dr. Dömötör Ramóna** elmondja, hogy a doktor úr tisztában van a helyzettel, hogy az Önkormányzat keresi a körzet végleges megoldását. Így nagyon rugalmasan kezeli ezt az eshetőséget és tisztában van vele.

**Molnár Zoltán** érdeklődik, hogy kötött-e szerződést a NEAK-kal?

**Dr. Dömötör Ramóna** nemmel válaszol. Megbízási szerződéssel ellátott helyettesítésre nem jár NEAK finanszírozás.

**Fekete-Pataki Edit** elmondja, hogy az 1. körzetre 2023. december 31. napjáig van érvényes szerződése az Önkormányzatnak. Mik a kilátások?

**Dr. Dömötör Ramóna** elmondja, hogy folyamatos tárgyalások vannak és bizakodnak.Röviden ismerteti a lehetőségeket.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**109/2023. (XII.07.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy Kőszeg Város Önkormányzata, valamint Dr. Masát Péter gyermekorvos közöttházi gyermekorvosi feladatok helyettesítése tárgyában kötendő megbízási szerződést a melléklet szerinti tartalommal hagyja jóvá és hatalmazza fel a polgármestert a szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Új Helyi Esélyegyenlőségi Program elfogadása**

**Előadó a polgármester nevében: dr. Dömötör Ramóna mb. igazgatási osztályvezető**

**Dr. Dömötör Ramóna** elmondja, hogy az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. §-a írja elő a települési önkormányzatok számára a hátrányos helyzetű társadalmi csoportok életkörülményeinek javítását szolgáló helyi esélyegyenlőségi program elkészítését. Kőszeg Város Önkormányzatának Képviselő-testülete 2018. december 20-án elfogadta az öt évre szóló Helyi Esélyegyenlőségi Programot.

A jelenlegi HEP 2023-ig hatályos, ezért esedékessé vált a 2023-2028 időszakra szóló HEP elkészítése. A HEP elkészítésének részletes szabályait, formai követelményeit a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII.27.) Korm. rendelet határozza meg. Megköszöni a figyelmet.

**Fekete-Pataki Edit** elmondja, hogy Keszei Balázs munkahelyi elfoglaltsága miatt nem tud rész venni az ülésen, azonban egy két észrevételt szeretne továbbítani, melyeket röviden ismertet. Ezt követően elmondja, hogy Keszei Balázs észrevételét továbbítja a hivatal felé.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**110/2023. (XII.07.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy Kőszeg Város Önkormányzatának Képviselő-testülete a 2023-2028 közötti időszakra vonatkozó Helyi Esélyegyenlőségi Programot a melléklet szerinti tartalommal fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A 2024. évi rendezvénynaptár**

**Előterjesztő: Pócza Zoltán igazgató**

**Fekete-Pataki Edit** elmondja, hogy az igazgató úr elfoglaltsága miatt nem tud részt venni.

**Dr. Nagy Edina** hozzáfűzi, hogy a rendezvénynaptár várhatóan a testületi-ülésre is még pontosulni fog a legfrissebb kiegészítésekkel.

Mivel több kérdés, hozzászólás, észrevétel és véleménynyilvánítás nem érkezik, **Fekete-Pataki Edit** szavazásra bocsátja az előterjesztésben szereplő **rendezvénynaptár elfogadását,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**111/2023. (XII.07.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a 2024. évi rendezvénynaptárt fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 10.40-kor berekeszti.

Kelt, mint az első oldalon.

Fekete-Pataki Edit

 bizottsági elnök bizottsági tag